“کسیپ ءُ زوم” درگیجوک: (بوھیر کُلانچی)
کسیپے ءُ ُزومے ءَ کورےءِ لَمبءَ جاگہ کُتگ اَت. آ انچو سنگت اتنت کہ ساہ اِش بہر کُتگ ات.
یکروچے کسیپءَ پہ کارےءَ کورءَ آ دست روگی ات. آئیءَ گوں زِیمّ گُشت منءَ کورءِ آ دستءَ کارے ھَست ‘من سُھبءَ رواں وتی کارءَ سوار کنانءُ بیگاہءَ واتر کناں.
زومءَ گُشت : منءَ بے تئءَ ادءَ وش نہ بیتءُ من اوں کایاں گوں.
کسیپءَ گشت: تو اوژناگ نہ زان ئے’ چوں کورءَ آ دست رو ئے؟ زیمءَ گشت: تو ھما نامءَ روگءَ ئے ‘ من ءَ وتی بڈءَ سوار کن ءُ آپءَ آ دست بر گوں. کسیپءَ گُشت شر !!!
زوم درکپتءُکسیپءِ بڈّءَ سوار بیت ءُ کسیپءَ آپءَ دور کُت. کسیپءَ زوم بڈءَ اتءُ آ اوژناگ کنان ات کہ آئیءِ گوشاں ٹوک ٹوکءِ توارے کپَت.
آئیءَ گوش رُپت انتءُ سرپد بیت کہ اےَ ٹوک ٹوکءِ توار چرائیءِ بَڈّءَ پیداگ انت. آئیءَ چہ زیمءَ جُست کت کہ سنگت !!
منی گوشاں مزن ئیں ٹوک ٹوکءِ توارے کپگءَ انت؟
زیمءَ دَرّائینت کہ سنگت!!! من چہ آدتءَ مجبُور آں. ..
کسیپءَ گشت: تو کہ چہ وتی آدتءَ مجبورئے گڈا منی دلءَ من اوں وتی آدتءَمجبور بہ باں..
گوں ھمے گپّءَ کسیپءَ گوش کُت ءُ بُڈّے وارتءُ زیمءَ آپءِ سرءَ پَرپَرُّکی جنانءَ ساہ دات.
پمیشا گُش انت کہ
“اِلّت روت بلے آدت نہ روت”